**Rammer for pædagogiske netværk på SSH, SSA og PAU-uddannelsen**

# Formål, herunder definition af et pædagogisk netværk

Pædagogiske netværk er fælles møder for undervisere og oplæringsvejleder på SSH, SSA eller PAU- uddannelsen.

De pædagogiske netværk er uddannelsesopdelt.

Formålet med pædagogiske netværk er:

* At styrke kobling mellem skole og oplæringen via dialog om overgangene i uddannelsen mellem undervisere og oplæringsvejledere
* At give undervisere og oplæringsvejledere mulighed for at drøfte relevante faglige emner på tværs af skole og oplæringen
* At øge forståelse af uddannelsens forskellige dele på tværs af skole og oplæringen med henblik på at støtte elevernes læringsprocesser
* At udveksle viden, erfaringer og inspirere hinanden gensidigt

# Indhold i pædagogiske netværk



April 2022

Indholdet i de pædagogiske netværk besluttes fra gang til gang. Inden hvert møde rundsendes en dagsorden til deltagerne udarbejdet i samarbejde mellem den skoleansvarlig for skole-/oplæringssamarbejdet og en repræsentant fra oplæringen. Indholdet i de pædagogiske netværk kan f.eks. være aktuelle emner for uddannelsen, særlige udvalgte dele af uddannelsen, særlige udfordringer for eleverne i overgangene mellem skole og oplæringen eller andre emner, der er relevante i forhold til elevernes læringsprocesser og gennemførelse af uddannelsen.

# Rammer for gennemførelse af pædagogiske netværk

Pædagogiske netværk gennemføres 1-2 gange årligt efter aftale. Gennemførelsen af de pædagogiske netværk finder sted i oplæringen eller efter aftale på skolen.

Til hvert møde udarbejdes en dagsorden, som rundsendes til mødedeltagerne i god tid. Dagsordenen udarbejdes i samarbejde mellem skoleansvarlig for skole-/oplæringssamarbejdet og en repræsentant fra oplæringen. Fast punkt på dagsordenen er evaluering af mødet.

Varigheden for de pædagogiske netværk er ca. 2 timer.

# Målgruppen

Antal deltagere i hvert pædagogisk netværk er ca. 10 personer fra oplæringen og 2-3 personer fra skolen. Skoleansvarlig for skole-/oplæringssamarbejdet og uddannelseskoordinatorer deltager om muligt. Afdelingsledere deltager efter aftale.